國際標準書號

係國際通用嘅出版物號碼。每一個 ISBN 衹會對應一本出版物。ISBN 嘅前身係「標準書號」。好多網站都提供用 ISBN 來搵書嘅功能。

國際標準書號有 13 位同 10 位兩種，分別叫做 ISBN-13 同 ISBN-10。2007年之後嘅 ISBN 都係 13 位，而且頭三位一定係 978 或者 979。ISBN 結構上分成幾個小節，一般畀人睇嘅 ISBN，小節之都間用連接號或者空格隔開。以 ISBN-13 為例，除咗第一節固定嘅 978 或者 979 之外，接落來三節分別係國家語言或區位號碼、出版社號碼、出版物號碼，每節三位。最後一位係校驗碼。校驗碼係用來查錯。如果唔小心將一個有效嘅 ISBN 號碼其中一位打錯咗，得到嘅就唔會係一個有效嘅 ISBN 號碼。

以 ISBN-13 為例，校驗碼要令到個號碼符合下面條件，由左邊數起排喺雙數位置嘅數字全部加埋，再乘以3， 然後再將全部單數位置嘅數加上去，最後得到嘅數個位應該係0， 如果唔係就講明個 ISBN 號有問題。

ISBN-13 其實即係 EAN 條碼，所以 978 其實係一種國家編號，但係佢代表嘅係一個唔存在嘅國家，叫 ｢書國｣。

雖然 ISBN 結構上有分小節，但係條碼入面嘅只係純數字；喺圖書館用嘅機讀格式，記錄喺 020 號欄位嘅亦都只係純數字。

國際標準期刊號
喺爾個維基用 ISBN 去搵網上嘅書

拎 

書
出版業